നഴ്സിന്റെ സസ്പെന്ഷന്: പ്രതിഷേധധര്ണ നടത്തി ചക്കിട്ടപാറ: പെരുവണ്ണാമൂഴി കുടുംബാരോഗ്യകേന്ദ്രത്തിലെ ജൂണിയര് പബ്ലിക് ഹെല്ത്ത് നഴ്സ് സിന്സി പോളിനെ സസ്പെന്ഡ് ചെയ്ത നടപടിയില് പ്രതിഷേധിച്ച് എന്ജിഒ അസോസിയേഷന് ജില്ലാ കമ്മിറ്റി പെരുവണ്ണാമൂഴി കുടുംബാരോഗ്യ കേന്ദ്രത്തിനു മുമ്ബില് ധര്ണ നടത്തി. ഡിസിസി സെക്രട്ടറി മുനീര് എരവത്ത് ഉദ്ഘാടനം ചെയ്തു. ജില്ലാ സെക്രട്ടറി പ്രേംനാഥ് മംഗലശേരി അധ്യക്ഷത വഹിച്ചു. കോവിഡ് പ്രതിരോധ പ്രവര്ത്തനങ്ങളില് മുന്നണിപ്പോരാളികളായി പ്രവര്ത്തിക്കുന്ന ആരോഗ്യവകുപ്പിലെ ജീവനക്കാരെ ഭീഷണിപ്പെടുത്തുകയും ഭീഷണിക്കു വഴങ്ങാത്തവരെ സസ്പെന്ഡ് ചെയ്യുകയും ചെയ്യുന്ന നടപടി അടിയന്തിരമായി പിന്വലിക്കണമെന്ന് യോഗം ആവശ്യപ്പെട്ടു. സംസ്ഥാന സെക്രട്ടറിയേറ്റ് അംഗങ്ങളായ ടി. ഹരിദാസന്, സിജു കെ.നായര്, സംസ്ഥാന കമ്മിറ്റി അംഗങ്ങളായ കെ. ദിനേശന്, എന്.ടി. ജിതേഷ്, ജില്ലാ ഭാരവാഹികളായ വി.വിപീഷ്, ഇ. സുരേഷ് ബാബു, നേതാക്കളായ പി.പി.ഷാക്കിര്, സി.സമീര്, കെ.രാജേഷ്, കെ.കെ.ഷിബു, എം.വി.സിബി തുടങ്ങിയവര് പങ്കെടുത്തു. ധര്ണയില് പങ്കെടുത്ത നേതാക്കള്ക്കെതിരെ പെരുവണ്ണാമൂഴി പോലീസ് കേസെടുത്തു.